techiaith/cofnodycynulliad_en-cy huggingface dataset:
English: Well, as someone who lives in Bridgend, it is simple, and I've certainly recycled in the new system for the past two weeks without any problem at all. It's not massively different to the old system, in reality. There have been instances where rubbish has not been collected as it should have been, and that is something I know that the council have been focused on. But I have to say that some of the people who are complaining are people who didn't want the new contract in the first place, and who are not convinced that the current system is something that is worth while doing in any event. It is a matter for Bridgend council, of course, to deal with any problems that arise, but I am assured by them that they are doing so.
Welsh: Wel, fel rhywun sy'n byw ym Mhen-y-bont ar Ogwr, mae'n rhwydd, ac rwyf i'n sicr wedi ailgylchu yn y system newydd dros y pythefnos diwethaf heb unrhyw broblem o gwbl. Nid yw'n hynod wahanol i'r hen system, mewn gwirionedd. Cafwyd achosion lle nad yw sbwriel wedi cael ei gasglu fel y dylai, ac mae hynny'n rhywbeth yr wyf yn gwybod fod y cyngor wedi bod yn canolbwyntio arno. Ond mae'n rhaid i mi ddweud bod rhai o'r bobl sy'n cwyno yn bobl nad oeddent eisiau'r contract newydd yn y lle cyntaf, ac nad ydynt wedi eu hargyhoeddi bod y system bresennol yn rhywbeth sy'n werth chweil i'w wneud beth bynnag. Mater i gyngor Pen-y-bont ar Ogwr, wrth gwrs, yw ymdrin ag unrhyw broblemau sy'n codi, ond rwyf wedi fy sicrhau ganddyn nhw eu bod yn gwneud hynny.
English: Diolch, Llywydd. The negotiations for the UK to withdraw from the European Union have now begun, and the importance of those negotiations to Wales is beyond doubt. In the first quarter of 2017, our trade surplus with the EU increased to £2.5 million. I'm of the view that the UK election a fortnight ago did not deliver a mandate to leave the single market. Do you agree?
Welsh: Diolch, Llywydd. Mae'r trafodaethau i'r DU ddod allan o'r Undeb Ewropeaidd wedi cychwyn erbyn hyn, ac mae pwysigrwydd y trafodaethau hynny i Gymru y tu hwnt i amheuaeth. Yn ystod chwarter cyntaf 2017, cynyddodd ein gwarged masnach gyda'r UE i £2.5 miliwn. Rwyf i o'r farn na wnaeth etholiad y DU bythefnos yn ôl roi mandad i adael y farchnad sengl. A ydych chi'n cytuno?
English: The general election did not deliver a mandate for a hard Brexit, and, as her party and my party have agreed, what we need is full and unfettered access to the single market. That view hasn't changed and nor will it change in the future.
Welsh: Ni wnaeth yr etholiad cyffredinol roi mandad ar gyfer Brexit caled, ac, fel y mae ei phlaid hi a fy mhlaid innau wedi cytuno, yr hyn sydd ei angen arnom yw mynediad llawn a dilyffethair at y farchnad sengl. Nid yw'r farn honno wedi newid ac ni fydd yn newid yn y dyfodol.
English: First Minister, on a visit to Airbus on Deeside, the company told me that their two key priorities for the UK's future relationship with the European Union were, firstly, that there should be no tariffs on their goods and parts, and, secondly, that they should be able to benefit from freedom of movement of skilled workers. We've recently heard warnings from Airbus that a failure to meet these priorities could jeopardise jobs and business investment. You would want to guarantee those two priorities, in line with our joint White Paper, but, at a Confederation of British Industry dinner on Friday, you said that membership of the single market would be incompatible with the EU referendum result. Will you now provide clarity? Are you ruling out membership of the European Free Trade Association and are you ruling out being a part of the European Economic Area?
Welsh: Prif Weinidog, yn ystod ymweliad ag Airbus ar Lannau Dyfrdwy, dywedodd y cwmni wrthyf mai eu dwy flaenoriaeth allweddol ar gyfer perthynas y DU gyda'r Undeb Ewropeaidd yn y dyfodol oedd, yn gyntaf, na ddylai fod unrhyw dariffau ar eu nwyddau a'u cydrannau, ac, yn ail, y dylent allu manteisio ar ryddid i symud gweithwyr medrus. Rydym wedi clywed rhybuddion yn ddiweddar gan Airbus y gallai methiant i fodloni'r blaenoriaethau hyn beryglu swyddi a buddsoddiad busnes. Byddech eisiau sicrhau'r ddwy flaenoriaeth hynny, yn unol â'n Papur Gwyn ar y cyd, ond, dywedasoch mewn cinio Cydffederasiwn Diwydiant Prydain ddydd Gwener, y byddai aelodaeth o'r farchnad sengl yn anghydnaws â chanlyniad refferendwm yr UE. A wnewch chi gynnig eglurder nawr? A ydych chi'n diystyru aelodaeth o Gymdeithas Masnach Rydd Ewrop ac a ydych chi'n diystyru bod yn rhan o'r Ardal Economaidd Ewropeaidd?
English: First Minister, you are all over the place on this. [Interruption.] Labour MPs are using the term 'single market membership'. Chuka Umunna has said that access to the single market doesn't go far enough. Your shadow trade Secretary, Barry Gardiner, has spoken of reformed membership of the single market - membership. Now, there are implications for Airbus from both of those positions when it comes to freedom of movement, and for our other industries as well. We're once again seeing a multitude of positions on this inside the Labour Party and between the Welsh and the UK branches. First Minister, now that the formal negotiations are under way, what will you do to ensure that the final deal is one that works for Wales?
Welsh: Prif Weinidog, rydych chi'n gwbl anghyson yn hyn o beth. [Torri ar draws.] Mae ASau Llafur yn defnyddio'r term 'aelodaeth o'r farchnad sengl'. Mae Chuka Umunna wedi dweud nad yw mynediad at y farchnad sengl yn mynd yn ddigon pell. Mae eich Ysgrifennydd masnach yr wrthblaid, Barry Gardiner, wedi sôn am aelodaeth ddiwygiedig o'r farchnad sengl - aelodaeth. Nawr, ceir goblygiadau i Airbus o'r ddau safbwynt hyn pan ddaw i ryddid i symud, ac i'n diwydiannau eraill hefyd. Unwaith eto, rydym ni'n gweld llu o safbwyntiau ar hyn y tu mewn i'r Blaid Lafur a rhwng canghennau Cymru a'r DU. Prif Weinidog, nawr bod y trafodaethau ffurfiol wedi cychwyn, beth fyddwch chi'n ei wneud i sicrhau bod y cytundeb terfynol yn un sy'n gweithio i Gymru?
English: That's absolute rubbish.
Welsh: Mae hynna'n rwtsh llwyr.
English: I feel as if I'm intruding on a bit of a domestic here, and we're seeing the coalition of chaos right in front of us, believe it or not. When - [Interruption.] Hopefully when we get to agenda item 4 this afternoon, you might give a bit more clarity to the position, First Minister, because if your partners don't understand it, what hope has anyone else got to understand it? But I would like to understand what the Welsh Government position is regarding the targets for the PISA examination results for 2021, because your education Secretary said, in the children and young people committee meeting last Thursday, that the target that had been set by the previous Government and your Minister - a Labour Minister, Huw Lewis - of having a score of 500 in the three categories was not her target. Can you give us some clarity as to what is the Welsh Government's target for the 2021 PISA results?
Welsh: Rwy'n teimlo fel pe bawn i'n tarfu ar dipyn o ddadl deuluol yma, ac rydym ni'n gweld y glymblaid o anhrefn o flaen ein llygaid, credwch neu beidio. Pan - [Torri ar draws.] Gobeithio pan fyddwn ni'n cyrraedd eitem 4 ar yr agenda y prynhawn yma, y byddwch chi'n rhoi ychydig mwy o eglurder am y sefyllfa, Prif Weinidog, oherwydd os nad yw eich partneriaid yn ei deall, pa obaith sydd gan unrhyw arall o'i deall? Ond hoffwn ddeall beth yw safbwynt Llywodraeth Cymru o ran y targedau ar gyfer canlyniadau arholiadau PISA yn 2021, oherwydd dywedodd eich ysgrifennydd addysg, yng nghyfarfod y pwyllgor plant a phobl ifanc ddydd Iau diwethaf, nad y targed a osodwyd gan y Llywodraeth flaenorol a'ch Gweinidog - Gweinidog Llafur, Huw Lewis - o gael sgôr o 500 yn y tri chategori oedd ei tharged hi. A allwch chi roi rhywfaint o eglurder i ni o beth yw targed Llywodraeth Cymru ar gyfer canlyniadau PISA 2021?
English: Achieving 500 in 2021 remains the Welsh Government's target. The Cabinet Secretary was correct in the sense that she didn't set the target, because she wasn't a Minister at the time, but she is part of the Government that is adhering to that target. But remember, the target is one diagnostic indicator amongst many others such as GCSE performance, the closing of the attainment gap, school categorisation and Estyn inspections.
Welsh: Cyflawni 500 yn 2021 yw targed Llywodraeth Cymru o hyd. Roedd Ysgrifennydd y Cabinet yn gywir yn yr ystyr nad hi osododd y targed, gan nad oedd hi'n Weinidog ar y pryd, ond mae hi'n rhan o'r Llywodraeth sy'n cadw at y targed hwnnw. Ond cofiwch, un dangosydd diagnostig yw'r targed ymhlith llawer o rai eraill, fel perfformiad TGAU, cau'r bwlch cyrhaeddiad, categoreiddio ysgolion ac arolygiadau Estyn.
English: That is a slap down, in fairness, First Minister, to your Cabinet Secretary. You either have a target that the department and the Cabinet Secretary work to, and the education system here in Wales works to - and we welcome the target, because it gives a direction of travel - but it is a fact that twice, now, a target has been disowned by successive Cabinet Secretaries on education here in your Government: obviously, Leighton Andrews's target of being in the top 20 by 2015, and then on Thursday, the target of having 500 in the three categories by 2021 was disowned by the Cabinet Secretary. So, can you tell me how, in this disjointed Government, can educationalists, parents and pupils have any confidence that by 2021 we will see this Government hitting that target and delivering the improvements we want to see in education?
Welsh: Mae hynna'n gerydd, er tegwch, Prif Weinidog, i'ch Ysgrifennydd Cabinet. Naill ai mae gennych chi darged y mae'r adran a'r Ysgrifennydd Cabinet yn gweithio'n unol ag ef, ac y mae'r system addysg yma yng Nghymru yn gweithio yn unol ag ef - ac rydym ni'n croesawu'r targed, gan ei fod yn rhoi cyfeiriad teithio - ond mae'n ffaith, ddwywaith nawr, bod targed wedi cael ei ddiarddel gan Ysgrifenyddion Cabinet olynol ar addysg yma yn eich Llywodraeth: yn amlwg, targed Leighton Andrews o fod yn yr 20 uchaf erbyn 2015, ac yna ddydd Iau, cafodd y targed o gael 500 yn y tri chategori erbyn 2021 ei wadu gan Ysgrifennydd y Cabinet. Felly, a allwch chi ddweud wrthyf sut, yn y Llywodraeth ddi-drefn hon, y gall addysgwyr, rhieni a disgyblion fod ag unrhyw hyder y byddwn yn gweld y Llywodraeth hon yn cyrraedd y targed hwnnw erbyn 2021 ac yn cyflawni'r gwelliannau yr ydym ni eisiau eu gweld ym maes addysg?
English: The target remains. We'll continue to invest in education. We will not have grammar schools in Wales, nor will we reduce education spending, as his party has advocated for many years.
Welsh: Mae'r targed yn dal i fodoli. Byddwn yn parhau i fuddsoddi mewn addysg. Ni fydd gennym ni ysgolion gramadeg yng Nghymru, ac ni fyddwn ychwaith yn lleihau gwariant ar addysg, fel y mae ei blaid ef wedi ei argymell ers blynyddoedd lawer.
English: Is that it? Is that the answer - the sum total of your answer? You've got you saying one thing - that a target exists - and you've got the Cabinet Secretary confirming in front of a scrutiny committee of this Assembly that it is not her target. Who's taking ownership of education here in Wales? Is it any wonder it is such a complete shambles under your leadership? Again, I ask you: will you commit to a road map of how the education system here in Wales will hit your target in 2021, or the Cabinet Secretary's ambition for where she wants education to be? You can't have two targets, First Minister.
Welsh: Ai dyna'r cwbl? Ai dyna'r ateb - eich ateb llawn? Mae gennych chi chi yn dweud un peth - bod targed yn bodoli - ac mae gennych chi'r Ysgrifennydd Cabinet yn cadarnhau o flaen pwyllgor craffu y Cynulliad hwn nad dyna ei tharged hi. Pwy sy'n cymryd cyfrifoldeb am addysg yma yng Nghymru? A yw'n unrhyw syndod ei fod yn gymaint o draed moch o dan eich arweinyddiaeth chi? Unwaith eto, gofynnaf i chi: a wnewch chi ymrwymo i fap ffordd o sut y bydd y system addysg yma yng Nghymru yn cyrraedd eich targed yn 2021, neu uchelgais yr Ysgrifennydd Cabinet ar gyfer ble mae hi eisiau i addysg fod? Ni allwch chi gael dau darged, Prif Weinidog.
English: Let me say it for the third time: achieving 500 in 2021 remains the Welsh Government's target. The Cabinet Secretary was making a statement of fact that she wasn't the Minister in place at the time the target was set, but the target is the Government's target. He talks about a coalition of chaos and a shambles. I see that Ruth Davidson, his Scottish colleague, is allowed into UK Cabinet meetings; he's banned. He's banned. How much humiliation can one man take? He was replaced for the leaders' debates in the election. How much humiliation can one man take? He actually allowed himself to be trampled over by Theresa May, who came to the Welsh Conservatives' manifesto launch, elbowed him out of the way, banned him from coming to the launch, and then made a speech that turned the election around in our favour. So, thanks very much for that. When we hear the word 'shambles' we can take no lessons from the experts who sit on the benches opposite.
Welsh: Gadewch i mi ei ddweud am y trydydd tro: sicrhau 500 yn 2021 yw targed Llywodraeth Cymru o hyd. Roedd Ysgrifennydd y Cabinet yn gwneud datganiad o ffaith nad hi oedd y Gweinidog ar yr adeg y gosodwyd y targed, ond y targed yw targed y Llywodraeth. Mae'n sôn am glymblaid o anhrefn a thraed moch. Gwelaf fod Ruth Davidson, ei gydweithiwr yn yr Alban, yn cael mynd i gyfarfodydd Cabinet y Deyrnas Unedig; mae ef wedi ei wahardd. Mae ef wedi ei wahardd. Faint o gywilydd all un dyn ei gymryd? Fe'i disodlwyd yn nadleuon yr arweinwyr yn yr etholiad. Faint o gywilydd all un dyn ei gymryd? Gadawodd i Theresa May, a ddaeth i lansiad maniffesto'r Ceidwadwyr Cymreig, ei wthio o'r neilltu, ei wahardd rhag dod i'r lansiad, cyn gwneud araith a drodd yr etholiad o'n plaid ni, sathru arno'n llwyr. Felly, diolch yn fawr iawn am hynny. Pan fyddwn ni'n clywed yr ymadrodd 'traed moch', ni allwn dderbyn unrhyw wersi gan yr arbenigwyr sy'n eistedd ar y meinciau gyferbyn.
English: Diolch yn fawr iawn, Llywydd. I'm sure the First Minister, like me, is looking on with envy at the Democratic Unionists in Northern Ireland using their muscle in the House of Commons to extort the best possible deal in the interests of the people of Northern Ireland. And instead of refighting the last war, as the leader of Plaid Cymru seems intent on doing, wouldn't it be better for Plaid Cymru members in the House of Commons to use their pivotal position to get the best possible deal for Wales by increasing the size of our block grant or any one of the numerous things that we want, which would improve the lives of the Welsh people?
Welsh: Diolch yn fawr iawn, Llywydd. Rwy'n siŵr bod y Prif Weinidog, fel minnau, yn edrych gydag eiddigedd at yr Unoliaethwyr Democrataidd yng Ngogledd Iwerddon yn defnyddio eu grym yn Nhŷ'r Cyffredin i wasgu'r cytundeb gorau posibl er budd pobl Gogledd Iwerddon. Ac yn hytrach nag ymladd y rhyfel diwethaf eto, fel y mae'n ymddangos bod arweinydd Plaid Cymru yn benderfynol o'i wneud, oni fyddai'n well i aelodau Plaid Cymru yn Nhŷ'r Cyffredin ddefnyddio eu sefyllfa ganolog i gael y cytundeb gorau posibl i Gymru trwy gynyddu maint ein grant bloc neu unrhyw un o'r pethau niferus yr ydym ni eu heisiau, a fyddai'n gwella bywydau pobl Cymru?
English: I wouldn't advise any party to extort money, as the leader of UKIP put it, but it is right to say that the UK Government must listen. It does not have a mandate for the kind of Brexit that it wished. It failed to achieve that in the election, and now is the time for them to listen to sensible voices in order that there should be a sensible Brexit that works for the people of Wales, the people of Britain, and particularly for businesses and jobs.
Welsh: Ni fyddwn yn cynghori unrhyw blaid i wasgu arian, fel y dywedodd arweinydd UKIP, ond mae'n iawn dweud bod yn rhaid i Lywodraeth y DU wrando. Nid oes ganddi fandad ar gyfer y math o Brexit yr oedd yn dymuno ei gael. Methodd â chyflawni hynny yn yr etholiad, a nawr yw'r amser iddyn nhw wrando ar leisiau call fel y gellir cael Brexit synhwyrol sy'n gweithio i bobl Cymru, i bobl Prydain, ac i fusnesau a swyddi yn arbennig.
English: Well, I'm sure we'll explore this point further later on this afternoon in the statement on the Government's paper on Brexit. I want to move to another issue. As a result of the dreadful fire in Kensington and the terrible loss of life that was suffered there, is it not rather undesirable for the leader of the opposition, Jeremy Corbyn, to try to weaponise this as an issue and to incite people to occupy private property in order to house those who have been dispossessed? It is a very dangerous situation indeed for politicians in positions of responsibility to use such things. We know that there are certain important members of the Labour Party who believe that insurrection is an acceptable political tool. John McDonnell many times has said that parliamentary democracy is only one option, and that the picket lines and the streets are the places where the real political battles can be fought. So, does the First Minister agree with me that it would be most unfortunate if the Labour Party were to perpetuate this kind of rhetoric?
Welsh: Wel, rwy'n siŵr y byddwn yn archwilio'r pwynt hwn ymhellach yn ddiweddarach y prynhawn yma yn y datganiad ar bapur y Llywodraeth ar Brexit. Hoffwn symud ymlaen i fater arall. O ganlyniad i'r tân ofnadwy yn Kensington a'r colli bywyd ofnadwy a ddioddefwyd yno, onid yw hi braidd yn annymunol i arweinydd yr wrthblaid, Jeremy Corbyn, geisio defnyddio'r mater hwn fel arf i ysgogi pobl i feddiannu eiddo preifat er mwyn cartrefu'r rheini a ddifeddiannwyd? Mae'n sefyllfa beryglus iawn i wleidyddion mewn swyddogaethau o gyfrifoldeb ddefnyddio pethau o'r fath. Rydym ni'n gwybod bod rhai aelodau pwysig o'r Blaid Lafur sy'n credu bod gwrthryfel yn arf gwleidyddol derbyniol. Mae John McDonnell wedi dweud sawl gwaith mai dim ond un dewis yw democratiaeth seneddol, ac mae'r llinellau piced a'r strydoedd yw'r mannau lle gellir ymladd y brwydrau gwleidyddol go iawn. Felly, a yw'r Prif Weinidog yn cytuno â mi y byddai'n hynod anffodus pe byddai'r Blaid Lafur yn parhau â'r math hwn o rethreg?
English: I'm afraid that the leader of UKIP exposes a complete lack of humanity, I have to say. People have died here. People have died. Jeremy Corbyn, as an MP for the local area, went to visit people. He went to comfort many people who were his constituents, and he expressed the anger of many who felt that, at the time, they weren't being given sufficient support, whether it was by local government or central Government. I make no comment on that because I think, this week, it's hugely important to focus on the fact that people have died, and to focus on the fact that it's hugely important that we learn the lessons of what happened in order to make sure that it doesn't happen again. That is the message of this week, not a cheap political point that he's trying to score.
Welsh: Rwy'n ofni bod arweinydd UKIP yn dangos diffyg trugaredd llwyr, mae'n rhaid i mi ddweud. Mae pobl wedi marw yma. Mae pobl wedi marw. Aeth Jeremy Corbyn, fel AS dros yr ardal leol, i ymweld â phobl. Aeth i gysuro llawer o bobl a oedd yn etholwyr iddo, a mynegodd ddicter llawer a oedd yn teimlo, ar y pryd, nad oeddent yn cael digon o gymorth, pa un a oedd hynny gan lywodraeth leol neu Lywodraeth ganolog. Nid wyf yn gwneud unrhyw sylw ar hynny gan fy mod i'n meddwl, yr wythnos hon, ei bod hi'n hynod bwysig canolbwyntio ar y ffaith fod pobl wedi marw, a chanolbwyntio ar y ffaith ei bod yn hynod bwysig ein bod ni'n dysgu gwersi o'r hyn a ddigwyddodd, er mwyn gwneud yn siŵr bod nad yw'n digwydd eto. Dyna neges yr wythnos hon, nid pwynt gwleidyddol hawdd y mae e'n ceisio ei sgorio.
English: Well, it's very far from a cheap political point. I was quoting from one of our national newspapers - [Interruption.] - where the headline is 'Let inferno victims seize empty homes, says Corbyn'. He's the one who said it. I have no objection, obviously, to Jeremy Corbyn articulating the views of people, particularly those of his constituents. We all do that. But in these highly charged situations, it is very dangerous indeed for rhetoric of that kind to be used when sobriety in the way that we express ourselves is to be desired. To attempt to make political capital out of this in that way, I think, is very undesirable indeed.
Welsh: Wel, mae'n bell iawn o fod yn bwynt gwleidyddol hawdd. Roeddwn i'n dyfynnu o un o'n papurau newydd cenedlaethol - [Torri ar draws.] - lle cafwyd y pennawd Gadewch i ddioddefwyr y tân atafaelu cartrefi gwag, meddai Corbyn. Ef yw'r un a ddywedodd hynny. Nid oes gennyf i unrhyw wrthwynebiad, yn amlwg, i Jeremy Corbyn fynegi barn pobl, yn enwedig barn ei etholwyr. Rydym ni i gyd yn gwneud hynny. Ond yn y sefyllfaoedd hynod emosiynol hyn, mae'n beryglus iawn i rethreg o'r math hwnnw gael ei ddefnyddio pan ddylid dymuno cael sobrwydd o ran y ffordd yr ydym ni'n mynegi ein hunain. Mae ceisio elwa'n wleidyddol ar hyn yn y ffordd honno, rwy'n meddwl, yn annymunol dros ben.
English: He is, indeed, right to say that sobriety is needed. It's a shame he didn't follow his own advice, I have to say. He quotes from a national newspaper. Well, as we all know, the papers are always correct about everything, and he has past experience of such things. He has gravely misjudged the mood, I believe, of our nation of Wales and the UK this afternoon. He has gravely misjudged the mood of this Chamber, I believe, and he must reflect, as somebody who has been in politics for many years, on the comments that he has made, and reflect as to whether, in fact, the comments that he has made reflect the humanity that we share in this Chamber, because I don't believe that they do.
Welsh: Mae'n iawn, yn wir, i ddweud bod angen sobrwydd. Mae'n drueni na ddilynodd ei gyngor ei hun, mae'n rhaid i mi ddweud. Mae'n dyfynnu o bapur newydd cenedlaethol. Wel, fel y gwyddom, mae'r papurau bob amser yn gywir am bopeth, ac mae ganddo brofiad blaenorol o bethau o'r fath. Mae wedi camfarnu'n ddifrifol teimladau ein cenedl yng Nghymru a'r DU y prynhawn yma, rwy'n credu. Mae wedi camfarnu'n ddifrifol teimladau'r Siambr hon, rwy'n credu, ac mae'n rhaid iddo fyfyrio, fel rhywun sydd wedi bod mewn gwleidyddiaeth ers blynyddoedd lawer, ar y sylwadau y mae wedi eu gwneud, a myfyrio pa un a yw'r sylwadau y mae wedi eu gwneud mewn gwirionedd yn adlewyrchu'r trugaredd yr ydym ni'n ei rannu yn y Siambr hon, oherwydd nid wyf yn credu eu bod nhw.
English: The Year of Legends 2017 provides an opportunity for us to build on the essential role of tourism in Pembrokeshire, and the Welsh Government tourism strategy sets out our priorities for all of Wales.
Welsh: Mae Blwyddyn y Chwedlau 2017 yn rhoi cyfle inni adeiladu rôl hanfodol twristiaeth yn economi sir Benfro, ac mae strategaeth dwristiaeth Llywodraeth Cymru yn nodi ein blaenoriaethau ar gyfer Cymru gyfan.
English: The Welsh Government has earmarked this year as the Year of Legends, and certainly Pembrokeshire has its fair share of cultural history, which includes assets such as St David's cathedral and Castell Henllys et cetera. It's extremely important that every part of Wales receives a fair share of funding in order to celebrate the Year of Legends. So, can you tell us how you, as a Government, have supported every part of Wales and ensured that every part of Wales is treated equitably? For example, how much support have you given to Pembrokeshire in the light of this particular initiative?
Welsh: Mae Llywodraeth Cymru wedi clustnodi'r flwyddyn hon, wrth gwrs, yn Flwyddyn y Chwedlau ac, yn sicr, mae gan sir Benfro ei chyfran deg o hanes diwylliannol sydd, wrth gwrs, yn cynnwys asedau fel eglwys gadeiriol Tyddewi a Chastell Henllys, i enwi ond ychydig. Mae'n hanfodol bod pob rhan o Gymru yn derbyn cyfran deg o gyllid i wir ddathlu Blwyddyn y Chwedlau, felly a allwch chi ddweud wrthym ni sut rydych chi fel Llywodraeth, yn ariannol, wedi cefnogi pob rhan o Gymru i sicrhau bod pob rhan o Gymru yn cael y chwarae teg y maent yn ei haeddu? Er enghraifft, faint o gefnogaeth ydych chi wedi ei rhoi i sir Benfro yn sgil y fenter benodol hon?